Diari Oficial de la Generalitat Valenciana


Sumari del DOGV 2902, del 03-01-1997 (1997/805350)

ACORD de 10 de desembre de 1996, del Govern Valencià, pel qual es declara l'ocupació urgent dels bens i drets afectats pel doblament d'una línia aèria de mitjana tensió al terme municipal de Benidorm.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2902

Data del DOGV
:   03-01-1997

Secció del DOGV
:   ALTRES DISPOSICIONS

Número del document
:   1997/805350


Data del document
:   10-12-1996

Organisme emissor
:   Conselleria d'Indústria i Comerç

Tipus de document
:   Acord

ACORD de 10 de desembre de 1996, del Govern Valencià, pel qual es declara l'ocupació urgent dels bens i drets afectats pel doblament d'una línia aèria de mitjana tensió al terme municipal de Benidorm.  
El Govern Valencià, en la reunió del dia 10 de desembre de 1996, adoptà l'acord següent:  
Iberdrola, SA, sol·licità de la Conselleria d'Indústria i Comerç, amb data 16 de juny de 1995, la declaració d'urgent ocupació de béns i drets afectats pel doblament de la línia aèria de mitjana tensió 20 kV denominada Califiami (Torreta), en el terme municipal de Benidorm.  
La sol·licitud es formula a l'empara del que disposa l'article 31 del Decret 2.619/1966, de 20 d'octubre, pel qual es desplega la Llei 10/1966, de 18 de març, sobre expropiació forçosa i servitud de pas per a instal·lacions d'energia elèctrica.  
La línia de referència va ser autoritzada i declarada d'utilitat pública en concret per la Resolució del Servei Territorial d'Indústria i Energia d'Alacant de 5 d'octubre de 1994 (BOE de 28.10.94).  
Tramitat l'expedient pel Servei Territorial d'Indústria i Energia d'Alacant, d'acord amb el que disposa la Llei 10/1966, de 20 d'octubre, d'aplicació en virtut del que disposa el punt 2 de la disposició transitòria segona de la Llei 40/1994, de 30 de desembre, d'Ordenació del Sistema Elèctric Nacional, se sotmeté a informació pública la relació d'interessats, béns i drets afectats, i es publicà l'anunci corresponent en el diari Información de 9 de juny de 1995, en el Butlletí Oficial de la Província d'Alacant de 15 de juliol de 1995 i en el Butlletí Oficial de l'Estat de 3 de novembre de 1995.  
Transcorregut el període d'informació pública, s'hi presentaren al·legacions a tenor del que disposen els articles 25 i 26 de l'anteriorment esmentat Decret 2.619/1966, sobre les quals informà Iberdrola, SA.  
Estudiades pel Servei Territorial d'Indústria i Energia d'Alacant i no havent-se presentat traçats alternatius a l'esmentada instal·lació, o havent resultat inviables els traçats proposats, es desestimaren aquestes.  
Atés que la instal·lació va ser autoritzada i declarada d'utilitat pública mitjançant la Resolució de 5 d'octubre de 1994 del Servei Territorial d'Indústria i Energia d'Alacant i que la urgent ocupació queda justificada per la necessitat de millorar i mantenir el servei en les condicions reglamentàries, i al seu torn ampliar la capacitat de la xarxa de distribució per a poder atendre la demanda de Benidorm i la seua zona d'influència, amb la deguda garantia, a proposta del conseller d'Indústria i Comerç, el Govern Valencià  
ACORDA  
Declarar la urgent ocupació dels béns i drets afectats pel doblament de la línia aèria de mitjana tensió 20 kV denominada Califiami (Torreta), al terme municipal de Benidorm, a l'efecte previst en la Llei 10/1966, de 18 de març, d'expropiació forçosa i servitud de pas per a instal·lacions elèctriques, i en el seu reglament, aprovat pel Decret 2.619/1966, de 20 d'octubre.  
Els béns i drets afectats per aquest acord, situats al terme municipal de Benidorm, són els que figuren en la relació de propietaris que es publicà per a informació pública en el diari Información de 9 de juny de 1995, en el Butlletí Oficial de la Província d'Alacant de 15 de juliol de 1995 i en el Butlletí Oficial de l'Estat de 3 de novembre de 1995.  
Contra aquest acord, que posa fi a la via administrativa, s'hi podrà interposar, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que els interessats puguen exercir qualsevol altre recurs que consideren oportú.  
València, 10 de desembre 1996  
El conseller secretari del Govern Valencià,  
JOSÉ JOAQUÍN RIPOLL SERRANO